Kui seaduses sätestatud erandid välja arvata, jõustuvad vanemlikku vastutust käsitlevad otsused, mis on tehtud mõnes muus riigis, rahvusvahelise  era- ja menetlusõiguse seaduse (International Private and Procedural Law Act) kohaselt Tšehhi Vabariigis tingimusel, et kõnealused otsused on vastavalt välisriigi asjaomase organi kinnitusele jõustunud ning seda on tunnustanud Tšehhi ametiasutused. Kui nimetatud tingimused on täidetud, on menetluse kord sarnane Tšehhi kohtu otsuse täitmisega - vaata vastust eelmisele küsimusele. Kõiki välisriigis tehtud otsuseid tunnustab Tšehhi ametiasutus pärast seda, kui ta on kontrollinud otsuste tunnustamise tingimustele vastamist; seejärel tunnustab ta otsust ilma sellekohast eraldi teatist tegemata, kusjuures kõnealust otsust käsitletakse samamoodi kui Tšehhi ametiasutuse tehtud otsust.